stanford-oval/wikipedia huggingface dataset:
พระเอกกษัตรี

| พระเอกกษัตรี> พระมเหสี |
| --- | --- |
พระราชสวามี: สมเด็จพระนเรศวรมหาราช
ราชวงศ์: สุโขทัย (อภิเษกสมรส)
พระราชบิดา: พระบรมราชาที่ 7
พระราชมารดา: พระภัควดีสุชาติชาตามหากระษัตรี
พระเอกกษัตรี หรือ พระเอกษัตรี เป็นพระมเหสีพระองค์หนึ่งในสมเด็จพระนเรศวรมหาราชแห่งอาณาจักรอยุธยา เริ่มรับราชการฝ่ายในหลังจากที่พระศรีสุพรรณมาธิราชหรือพระบรมราชาที่ 7 พระชนก ยอมสวามิภักดิ์แก่สมเด็จพระนเรศวรมหาราชแล้วพาครอบครัวมาเป็นเชลยศักดิ์ในกรุงศรีอยุธยา ต่อมาสมเด็จพระนเรศวรมหาราชจึงแต่งตั้งพระเอกกษัตรีเป็นพระมเหสี
พระประวัติ

พระเอกกษัตรีเป็นเจ้านายกัมพูชา เป็นพระราชธิดาของพระบรมราชาที่ 7 (เอกสารไทยเรียกพระศรีสุพรรณมาธิราช) กับพระชาติกษัตรี พระอัครมเหสี (ต่อมาได้รับการสถาปนาขึ้นเป็นพระภัควดีสุชาติชาตามหากระษัตรี) มีพระอนุชาและพระภคินีคือ พระวิสุทธกษัตรี, พระไชยเชษฐา และพระอุทัยราชา
ในปี พ.ศ. 2137 สมเด็จพระนเรศวรมหาราชทรงยกทัพไปตีกรุงละแวกได้สำเร็จ พระบรมราชาที่ 4 หรือนักพระสัตถาและครอบครัวลงเรือพระที่นั่งหนีไปเมืองเชียงแตงของอาณาจักรล้านช้าง ขณะที่พระศรีสุพรรณมาธิราชพระอนุชาของนักพระสัตถา เข้าสวามิภักดิ์สมเด็จพระนเรศวรมหาราช สมเด็จพระนเรศวรมหาราชจึงทรงพระกรุณาพาครอบครัวของพระศรีสุพรรณมาธิราชกลับกรุงศรีอยุธยาด้วย แล้วให้ตั้งบ้านนอกกำแพงเมือง ครั้นปีถัดมาสมเด็จพระนเรศวรมหาราชจึงแต่งตั้งให้พระเอกกษัตรีพระธิดาของพระศรีสุพรรณมาธิราชเป็นพระมเหสี
พระเอกกษัตรีได้ให้ประสูติกาลพระราชบุตร หรือสิ้นพระชนม์เมื่อใด ไม่เป็นที่ปรากฏ
พระนามของพระเอกกษัตรีถูกตั้งเป็นชื่อสระน้ำแห่งหนึ่งในมหาวิทยาลัยนเรศวร
สุภาพบุรุษตระกูลหยาง

| สุภาพบุรุษตระกูลหยาง |
| --- | --- |

กำกับ: รอนนี่ หยู 
เขียนบท: เอ็ดมันด์ หว่อง หลิว ชีเจี่ย รอนนี่ หยู
อำนวยการสร้าง: เรย์มอน หว่อง
นักแสดงนำ: เจิ้ง เส้าชิว เจิ้ง อี้เจี้ยน โจว อวี๋หมิน หลิน ฟง อู๋ จุน
กำกับภาพ: เฉิน ชิ-หยิง
ตัดต่อ: ดริว ทอมป์สัน
ดนตรีประกอบ: เคนจิ กะไว
ผู้จัดจำหน่าย: เอ็มพิคเจอร์ส  (ไทย)
วันฉาย: 4 เมษายน 2013  (ฮ่องกง) 15 สิงหาคม 2013 (ไทย)
ความยาว: 102 นาที
ประเทศ: ฮ่องกง
ภาษา: จีนกลาง กวางตุ้ง
ข้อมูลจาก IMDb
ข้อมูลจากสยามโซน
สุภาพบุรุษตระกูลหยาง (อังกฤษ: Saving General Yang; จีนตัวเต็ม: 忠烈楊家將; จีนตัวย่อ: 忠烈杨家将; พินอิน: Zhōng Liè Yáng Jiā Jiàng) ภาพยนตร์ฮ่องกงออกฉายในกลางปี ค.ศ. 2013 กำกับโดย รอนนี่ หยู
เนื้อเรื่อง

ในยุค ราชวงศ์ซ่ง กองทัพต้าซ่งโจมตีโยวโจว ทว่ากลับต้องพ่ายแพ้แก่แม่ทัพเยลี่ซิวเกอ ทำให้ซ่งไท่จงฮ่องเต้ทรงล่าถอยกลับเมืองหลวง นับแต่นั้นเป็นต้นมา ทหารเหลียวก็รุกรานชายแดนต้าซ่งเรื่อยมายังความเดือดร้อนสู่พสกนิกรต้าซ่ง เป็นอันมาก แผ่นดินต้าซ่งไม่มีความสงบสุข ซ่งไท่จงฮ่องเต้ทรงกลัดกลุ้มยิ่งนักจึงมีพระบัญชาให้หยาง เย่ เป็นแม่ทัพหน้าไปอารักขาด่านเยี่ยนเหมินกวาน แต่ปรากฏว่า หยาง เย่ กลับพลาดท่าถูกข้าศึกโอบล้อมไว้ที่หุบเขาหมาป่า ทางบ้านตระกูลหยาง ซึ่งมีลูกชายทั้งหมด 7 คน ล้วนแต่เป็นคนหนุ่มที่ห้าวหาญ เก่งกล้าทั้งทางด้านบุ๋นและบู๊ คุณลักษณะหลากหลาย มีซื่อสัตย์จงรักภักดี รักใคร่ประชา รับผิดชอบครอบครัว เช่นเดียวกับผู้เป็นบิดา จึงต้องออกไปช่วยเหลือหยาง เย่ แม้จะมีคำทำนายว่า "ไป 7 กลับมาได้เพียง 6" ก็ตาม
นักแสดง

เจิ้ง เส้าชิว...หยาง เย่
ซู เฟิน...เฉอ ไซ่ฮัว
เจิ้ง อี้เจี้ยน...หยาง เหยียนผิง (หยางที่ 1)
ยู ป๋อ...หยาง เหยียนติ้ง (หยางที่ 2)
โจว อวี๋หมิน...หยาง เหยียนอัน (หยางที่ 3)
หลี เฉิน...หยาง เหยียนฮุย (หยางที่ 4)
หลิน ฟง...หยาง เหยียนเต๋อ (หยางที่ 5)
อู๋ จุน...หยาง เหยียนเจา (หยางที่ 6)
ฟู่ ซินป๋อ...หยาง เหยียนซื่อ (หยางที่ 7)
ไบรอัน เหลียง...พัน เหม่ย์
เส้า ปิง...เย ลู่หยวน
อัน อี่เซวียน...องค์หญิงไฉ
หลี่ เชี่ยน...หยาง ผายฟง
เบื้องหลังและคำวิจารณ์

Saving General Yang เป็นภาพยนตร์ฟอร์มใหญ่ของฮ่องกง สร้างมาจากพงศาวดารเรื่อง "ขุนศึกตระกูลหยาง" ที่ว่าถึงผู้ชายของตระกูลหยาง ที่ออกรบจนตัวตาย เมื่อผู้ชายหมดสิ้นไปแล้ว ผู้หญิงในตระกูลก็ยังออกรบตามผู้เป็นสามีและบุตรชาย ซึ่งเคยสร้างเป็นภาพยนตร์และละครโทรทัศน์มาแล้วหลายต่อหลายเรื่องในหลายทศวรรษ และถือเป็นภาพยนตร์ที่รวบรวมเอานักแสดงในระดับซูเปอร์สตาร์ของฮ่องกง, ไต้หวัน และจีนแผ่นดินใหญ่ถึง 3 ยุคมารวมไว้ ทั้ง เจิ้ง เส้าชิว นักแสดงผู้เคยโด่งดังมาก่อนในยุคทศวรรษที่ 70 และ 80 ในละครโทรทัศน์กำลังภายในหลายต่อหลายเรื่อง ทั้ง "ชอลิ้วเฮียง" หรือ "ดาบมังกรหยก" มารับบท หยาง เย่ ผู้เป็นบิดาของหยางทั้ง 7, เจิ้ง อี้เจี้ยน ที่โด่งดังมาจากภาพยนตร์ชุด Young and Dangerous ทั้ง 5 ภาค และ The Storm Riders ทั้ง 2 ภาค รับบท หยาง เหยียนผิง ผู้เป็นพี่ชายคนโต (ซึ่งเดิมบทนี้ ทางผู้สร้างได้วางให้ กู่ เทียนเล่อ ขณะที่เจิ้ง อี้เจี้ยน จะรับท เย ลู่หยวน ตัวร้ายในเรื่อง แต่กู่ เทียน เล่อ ได้ถอนตัวจากภาพยนตร์เรื่องนี้ออกไป), โจว อวี๋หมิน หรือ วิค แห่งเอฟโฟร์ วงบอยแบนด์ชื่อดังของไต้หวัน รับบท หยาง ซันหลาง หรือหยางที่ 3, อู๋ จุน แห่งวงฟาเรนไฮต์ วงบอยแบนด์ชื่อดังอีกวงเช่นกันของไต้หวัน และได้ รอนนี่ หยู ผู้กำกับฯ ซึ่งเคยมีผลงานมาแล้วกับ Fearless ในปี ค.ศ. 2006
ภาพยนตร์ถูกเลือกให้เข้าฉายในงานเทศกาลภาพยนตร์นานาชาติฮ่องกง
ได้รับคำวิจารณ์ว่า เสมือนกับเป็น "หยางบอยแบนด์" เพราะมีซูเปอร์สตาร์ชายหลากหลายนำแสดง แต่ทว่ากลับเลือกที่จะดำเนินเนื้อเรื่องตามแบบพงศาวดารดั้งเดิมแบบเคร่งครัด เรียกว่าฉากใดที่ปรากฏในพงศาวดารก็มีให้เห็น หรือมิติของตัวละครเช่น ฮ่องเต้หูเบา, ขุนนางที่เลวไร้ที่ติแถมยังมีน้องสาวเป็นสนมเอก และรวมถึงพระญาติวงศ์ที่มีคุณธรรม ก็เหมือนกับขนบของละครโทรทัศน์แนวกำลังภายในที่เคยสร้างมาแล้วหลายต่อหลายเรื่อง
จุดอ่อนของภาพยนตร์เรื่องนี้ คือ เล่าเรื่องได้อย่างน่าเบื่อหน่าย, ไร้ชั้นเชิง และรวบรัด ชนิดที่ว่าถ้าไม่ได้รู้จักตระกูลหยางมาก่อนก็คงไม่มีความผูกพันกันตัวละครใด ๆ เลย และความตายของตัวละครซึ่งควรจะเป็นฉากที่สะเทือนอารมณ์แบบถึงที่สุด ก็ดูอ่อนแรงไร้พลัง การดำเนินเรื่องหลาย ๆ ตอนก็ไม่ค่อยสมเหตุสมผล รวมถึงผลงานการสร้างและการออกแบบเครื่องแต่งกายของตัวละครก็ไม่ให้ให้อารมณ์ย้อนไปถึงอดีตกาลแต่อย่างใด รวมถึงแม้กระทั่งชื่อเรื่องทั้งภาษาไทยและภาษาอังกฤษก็ไม่มีความเป็นตัวตน เพราะเลียนแบบมาจากละครโทรทัศน์ของไทยและภาพยนตร์ฮอลลีวู้ดชื่อดังที่ฉายแล้วประสบความสำเร็จอย่างมากมายก่อนหน้านั้น
Saving General Yang ไม่ประสบความสำเร็จทั้งการออกฉายในฮ่องกงหรือจีนแผ่นดินใหญ่ อีกทั้ง Legendary Amazons ซึ่งเป็นภาพยนตร์อีกเรื่องที่เกี่ยวกับตระกูลหยาง ที่นำแสดงโดย จาง ป๋อจือ ที่ออกฉายในระยะเวลาเดียวกันก็ไม่ประสบความสำเร็จทั้งรายได้และคำวิจารณ์ด้วย อาจเป็นเพราะผู้ชมนั้นคุ้นเคยกับขุนศึกตระกูลหยางมาก่อนแล้วในอดีตที่เป็นละครโทรทัศน์ดูฟรี
สำหรับในประเทศไทย ฉายทางโทรทัศน์ครั้งแรกในรายการบิ๊กซินีม่า ทางช่อง 7 ในวันเสาร์ที่ 27 มิถุนายน พ.ศ. 2558 เวลา 22.45 น.
แหล่งข้อมูลอื่น

Saving General Yang ที่อินเทอร์เน็ตมูวีเดตาเบส
Saving General Yang ที่สยามโซน
สเตมศึกษา

สเตมศึกษา (อังกฤษ: Science Technology Engineering and Mathematics Education: STEM Education) คือ แนวทางการจัดการศึกษาที่บูรณาการวิทยาศาสตร์ วิศวกรรม เทคโนโลยี และคณิตศาสตร์ โดยเน้นการนำความรู้ไปใช้แก้ปัญหาในชีวิตจริง รวมทั้งการพัฒนากระบวนการหรือผลผลิตใหม่ ที่เป็นประโยชน์ต่อการดำเนินชีวิต และการทำงาน
ดังนั้น สเตมศึกษาจึงไม่ใช่เรื่องใหม่ แต่เป็นการต่อยอดหลักสูตรโดยบูรณาการการเรียนรู้วิทยาศาสตร์คณิตศาสตร์ เทคโนโลยีและกระบวนการทางวิศวกรรมศาสตร์ เพื่อนำไปใช้แก้ปัญหาในชีวิตจริง และการประกอบอาชีพในอนาคต
สเตมศึกษาจึงส่งเสริมการเรียนรู้ผ่านกิจกรรมหรือโครงงานที่มุ่งแก้ไขปัญหาที่พบเห็นในชีวิตจริง เพื่อสร้างเสริมประสบการณ์ ทักษะชีวิต ความคิดสร้างสรรค์ นำไปสู่การสร้างนวัตกรรม ผู้เรียนที่มีประสบการณ์ในการทำกิจกรรมหรือโครงงานสะเต็มจะมีความพร้อมที่จะไปปฏิบัติงานที่ต้องใช้องค์ความรู้ และทักษะด้านวิทยาศาสตร์คณิตศาสตร์ และเทคโนโลยีในภาคการผลิต และการบริการที่สำคัญต่ออนาคตของประเทศ เช่น การเกษตร อุตสาหกรรม การพลังงาน การจัดการสิ่งแวดล้อมการบริการสุขภาพ การคมนาคม และลอจิสติกส์ เป็นต้น
อนึ่ง การทำกิจกรรมหรือโครงงานสเตมไม่ได้จำกัดอยู่ในกลุ่มสาระการเรียนรู้คณิตศาสตร์ วิทยาศาสตร์ การงานอาชีพและเทคโนโลยี แต่สามารถนำความรู้ในวิชาอื่น เช่น ศิลปะ ภาษาไทย ภาษาอังกฤษ สุขศึกษา พลศึกษา เป็นต้น มาบูรณาการได้อีกด้วย
สเตย์วิธมี (เพลงเจมส์ บราวน์)

สเตย์วิธมี (อังกฤษ: Stay With Me) เป็นเพลงของนักร้องชาวอเมริกัน เจมส์ บราวน์ บันทึกเสียง และออกจำหน่ายเดือน[มีนาคม]] ค.ศ. 1981 เพลงนี้ติดชาร์ตอันดับที่ 80 ของชาร์ตเพลง R&B เพลงนี้ปรากฏในอัลบั้มของ Soul Syndrome
สุรภี จันทนา

| สุรภี จันทนา Surbhi Chandna |
| --- | --- |
ภาพของเธอในปี 2019
เกิด:  (1989-09-11) 11 กันยายน ค.ศ. 1989 (35 ปี) มุมไบ, รัฐมหาราษฏระ, อินเดีย
สัญชาติ: ชาวอินเดีย
อาชีพ: นักแสดง
ปีปฏิบัติงาน: 2009–ปัจจุบัน
มีชื่อเสียงจาก: Ishqbaaaz  Naagin 5
สุรภี จันทนา (อังกฤษ: Surbhi Chandna เกิด 11 กันยายน 1989) เป็นนักแสดงหญิงชาวอินเดีย มีชื่อเสียงโด่งจากการรับบทอัญนิกา จากเรื่อง Ishqbaaaz และ ดร. อิชานี ใน StarPlus's Sanjivaniปัจจุบันเธอรับบทเป็น บานี ชาร์มา ในละครเรื่อง Naagin 5
ผลงานด้านการแสดง > ละครโทรทัศน์

| ปี | เรื่อง | รับบท | อ้างอิง |
| --- | --- | --- | --- |
| 2009 | Taarak Mehta Ka Ooltah Chashmah | Sweety (รับเชิญ) |  |
| 2013 | Ek Nanad Ki Khushiyon Ki Chaabi...Meri Bhabhi | Suzanne (รับเชิญ) |  |
| 2014–2015 | Qubool Hai | Haya |  |
| 2015 | Aahat | Sia(นักแสดงรับเชิญ) |  |
| 2016–2018 | Ishqbaaaz | Annika Trivedi |  |
| 2017 | Dil Boley Oberoi | Annika Trivedi |  |
| 2019–2020 | Sanjivani | Dr. Ishani Arora |  |
| 2020–ปัจจุบัน | Naagin 5 | Bani Sharma |  |
| 2020 | Bigg Boss 14 | Celebrity Panelist |  |
ผลงานด้านการแสดง > ภาพยนตร์

| ปี | เรื่อง | รับบท | อ้างอิง |
| --- | --- | --- | --- |
| 2014 | Bobby Jasoos | Aamna Khan (รับเชิญ) |  |
รางวัลและการเสนอชื่อเข้าชิง

| ปี | รางวัล | สาขา | จากเรื่อง | ผลการแข่งขัน | อ้างอิง |
| --- | --- | --- | --- | --- | --- |
| 2016 | Asian Viewers Television Awards | นักแสดงหญิงแห่งปี | Ishqbaaaz | เสนอชื่อเข้าชิง |  |
| 2017 | Gold Awards | นักแสดงนำหญิงยอดนิยม | — | เสนอชื่อเข้าชิง |  |
| 2017 | Gold Awards | นักแสดงหญิงยอดเยี่ยม | Ishqbaaaz | เสนอชื่อเข้าชิง |  |
| 2017 | Gold Awards | Best Onscreen Jodi (With Nakuul Mehta) | Ishqbaaaz | ชนะ |  |
| 2017 | Indian Television Academy Awards | Best Actress (Popular) | Ishqbaaaz | เสนอชื่อเข้าชิง |  |
| 2017 | Asian Viewers Television Awards | นักแสดงหญิงแห่งปี | Ishqbaaaz | ชนะ |  |
| 2018 | Gold Awards | นักแสดงหญิงยอดเยี่ยม | Ishqbaaaz | เสนอชื่อเข้าชิง |  |
| 2018 | Gold Awards | Stellar Performance Of The Year (Female) | Ishqbaaaz | ชนะ |  |
| 2018 | Gold Awards | Best Onscreen Jodi (With Nakuul Mehta) | Ishqbaaaz | เสนอชื่อเข้าชิง |  |
| 2018 | Gold Awards | Style Diva | — | เสนอชื่อเข้าชิง |  |
| 2018 | Indian Television Academy Awards | Best Actress (Popular) | Ishqbaaaz | ชนะ |  |
| 2018 | Asian Viewers Television Awards | นักแสดงหญิงแห่งปี | Ishqbaaaz | ชนะ |  |
| 2019 | Indian Telly Awards | Best Actress In Lead Role (Popular) | Ishqbaaaz | เสนอชื่อเข้าชิง |  |
| 2019 | Indian Telly Awards | Best Jodi Popular (With Nakuul Mehta) | Ishqbaaaz | เสนอชื่อเข้าชิง |  |
| 2019 | Gold Awards | Style Diva | — | ชนะ |  |
| 2019 | Gold Awards | TV Personality Of The Year (Female) | — | เสนอชื่อเข้าชิง |  |
แหล่งข้อมูลอื่น

สุรภี จันทนา ที่อินเทอร์เน็ตมูวีเดตาเบส
Surbhi Chandna ที่เอกซ์ (ทวิตเตอร์)
Surbhi Chandna ที่อินสตาแกรม
SurbhiChandna ที่เฟซบุ๊ก
สูตรเคมี

สูตรเคมี (อังกฤษ: chemical formula) เป็นวิธีรวบรัดที่ใช้แสดงข้อมูลเกี่ยวกับอะตอมที่อยู่ในสารประกอบเคมีนั้นๆ   สูตรเคมีจะแสดงเอกลักษณ์ของธาตุเคมีต่างๆ โดยใช้สัญลักษณ์ธาตุ และจำนวนอะตอมของธาตุนั้นๆที่มีอยู่ในหนึ่งโมเลกุลของสารประกอบ จำนวนอะตอมถ้ามีมากกว่าหนึ่งจะแสดงเป็นตัวห้อย (subscript) คือส่วนล่างของบรรทัด
ที่อยู่ด้านหลังสัญลักษณ์ธาตุ  สำหรับสารประกอบที่ไม่เป็นโมเลกุล ตัวห้อยจะแสดงเป็นอัตราส่วนของธาตุในสูตรเอมพิริคัล (empirical formula) สูตรเคมีที่ใช้สำหรับสารประกอบที่เป็นกลุ่มซีรีส์ซึ่งมีความแตกต่างกันที่ค่าคงที่ค่าหนึ่ง  เราเรียกว่า สูตรทั่วไป และกลุ่มซีรี่เราเรียกว่า โฮโมโลกัส ซีรีส์ (homologous series) และสมาชิกในกลุ่มเราเรียกว่า โฮโมลอกส์ (homologs) ต้องมี2โมเลกุล
ธาตุ (Elements)

ในวิชาอินทรีย์เคมี สารประกอบส่วนใหญ่ประกอบด้วยธาตุเคมี 5 ตัวดังนี้
C คาร์บอน
H ไฮโดรเจน
N ไนโตรเจน
O ออกซิเจน
S กำมะถัน
สำหรับธาตุอื่นสามารถดูได้ที่  ตารางธาตุ
B โบรอน
Si ซิลิคอน
สูตรโมเลกุล และ สูตรโครงสร้าง

ตัวอย่างเช่น มีเทน (methane) เป็นโมเลกุลง่ายๆที่ประกอบด้วย คาร์บอน เกาะอยู่กับ
ไฮโดรเจน 4 อะตอม:
และกลูโคสประกอบด้วยอะตอมของ คาร์บอน 6 ตัว  ไฮโดรเจน 12 ตัว และออกซิเจน 6 ตัว และมีสูตรเคมีดังนี้
ดูเพิ่ม

ตารางธาตุ
สุภัทรา อินทรภักดี

| สุภัทรา อินทรภักดี |
| --- | --- |
ชื่อเกิด: สุภัทรา อินทรภักดี
เกิด: พ.ศ. 2509
แนวเพลง: เพลงไทยสากล, Vocal Chamber Music
อาชีพ: นักร้อง นักดนตรี ครูสอนดนตรี
เครื่องดนตรี: ขับร้อง กีตาร์อะคูสติก
ช่วงปี: พ.ศ. 2526-ปัจจุบัน
สุภัทรา อินทรภักดี โกราษฎร์ (อังกฤษ: Supatra Indrabhakti Korad) ชื่อเล่น แป๋ม เกิดที่กรุงเทพมหานคร เป็นนักร้อง นักดนตรี และครูสอนดนตรี เป็นที่รู้จักในแวดวงดนตรีและนักฟังเพลงจากการขับร้องเพลงไทยสากลร่วมกับวงดนตรีไหมไทยออร์เคสตร้า มีผลงานการบันทึกเสียงและแสดงคอนเสิร์ตทั้งในไทยและต่างประเทศ
ประวัติ

สุภัทรา อินทรภักดี โกราษฎร์ จบการศึกษาจากคณะอักษรศาสตร์ จุฬาลงกรณ์มหาวิทยาลัย เรียนกีตาร์คลาสสิกกับ อาจารย์ดวน ศรีสะอาด และอาจารย์ Hucky Eichelmann เรียนพื้นฐานทฤษฎีดนตรีและฝึกโสตทักษะที่โรงเรียนดนตรีศศิลิยะ เริ่มทำงานดนตรีตั้งแต่ปี พ.ศ. 2526 ด้วยการแสดงคอนเสิร์ตกีตาร์คลาสสิก เป็นนักร้องในห้องบันทึกเสียง ร้องเพลงโฆษณา และร้องเสียงประสานให้กับนักร้องและวงดนตรีไทยยุค 80 กระทั่งได้ร่วมงานกับ อาจารย์ดนู ฮันตระกูล และวงดนตรีไหมไทยออร์เคสตร้าในปี พ.ศ. 2532 บันทึกเสียงร้องครั้งแรกในอัลบั้ม ไหมไทย ๔ เงาไม้ และร่วมแสดงคอนเสิร์ตกับวงเรื่อยมา ในปี พ.ศ. 2542 สุภัทราได้ทุนเต็มจำนวนจาก International Kodály Society ไปศึกษาด้านการสอนดนตรี ณ Zoltán Kodály Pedagogical Institute of Music ประเทศฮังการี จากนั้นกลับมาร่วมแสดงคอนเสิร์ตและออกผลงานอัลบั้มกับวงไหมไทยออร์เคสตร้าและวงดนตรีอื่น ๆ อย่างต่อเนื่อง นอกจากนี้ยังได้รับเชิญเป็นอาจารย์พิเศษของภาควิชาดนตรี คณะมนุษยศาสตร์ มหาวิทยาลัยเกษตรศาสตร์ ตั้งแต่ปี พ.ศ. 2546 รวมทั้งเปิดโรงเรียนสอนดนตรี สตูดิโอสุภัทรา เพื่อสอนพื้นฐานดนตรีตะวันตกแก่เด็กและบุคคลทั่วไปตั้งแต่ปี พ.ศ. 2549 จนถึงปัจจุบัน
ผลงานแสดงดนตรี

พ.ศ. 2526	แสดงเดี่ยวกีตาร์คลาสสิก Bangkok Guitar Festival 1983 สมาคมธรรมศาสตร์ กรุงเทพมหานคร
พ.ศ. 2527	แสดงเดี่ยวกีตาร์คลาสสิก สถาบันเกอเธ่ กรุงเทพมหานคร
พ.ศ. 2528	แสดงดูเอ็ท ฟลู้ทและกีตาร์ งาน Baroque Music Evening สถาบันเกอเธ่ กรุงเทพมหานคร
พ.ศ. 2530	แสดงดูเอ็ทกีตาร์ กับ Hucky Eichelmann งาน Bangkok Guitar Festival 1987 หอประชุม AUA กรุงเทพมหานคร
พ.ศ. 2532	คอนเสิร์ตไหมไทย ไหมทอรุ้ง หอประชุมเล็ก ศูนย์วัฒนธรรมแห่งประเทศไทย
พ.ศ. 2533	คอนเสิร์ตไหมไทย รุ้งผลิใบ หอประชุมใหญ่ ศูนย์วัฒนธรรมแห่งประเทศไทย
พ.ศ. 2533	คอนเสิร์ตไหมไทย หยั่งรากฝากใบ หอประชุมเมืองไทยประกันชีวิต
พ.ศ. 2534	คอนเสิร์ตไหมไทยสัญจร ละครเพลง เด็กในฝัน เริ่มจากหอประชุมจุฬาลงกรณ์มหาวิทยาลัย และสัญจรไปแสดงที่จังหวัดต่าง ๆ อาทิ เชียงใหม่ ขอนแก่น ชลบุรี และสงขลา
พ.ศ. 2536	คอนเสิร์ต ดนู ฮันตระกูล หัศดนู หอประชุมใหญ่ ศูนย์วัฒนธรรมแห่งประเทศไทย
พ.ศ. 2536	คอนเสิร์ต ทุ่งแสงตะวัน หอประชุมใหญ่ ศูนย์วัฒนธรรมแห่งประเทศไทย
พ.ศ. 2538	คอนเสิร์ตมหกรรมนิทาน ขับร้องและบรรเลงกีตาร์ประกอบนิทาน มังกรไฟไม่เรียนหนังสือ แต่งโดย ประภาส ชลศรานนท์
พ.ศ. 2541	แสดงดูเอ็ทกีตาร์กับ Hucky Eichelmann งาน Thailand’s 2nd International Festival of Arts โรงละคร M Theatre กรุงเทพมหานคร
พ.ศ. 2542	แสดงทรีโอ้ ฟลู้ท ไวโอลิน และกีตาร์ งานดนตรีคลาสสิกเพื่อประชาชน ณ โบสถ์ประจำหมู่บ้าน Berkenye ประเทศฮังการี
พ.ศ. 2542	แสดงทรีโอ้ ฟลู้ท ไวโอลิน และกีตาร์ งาน Christmas Concert ณ Zoltán Kodály Pedagogical Institute of Music ประเทศฮังการี
พ.ศ. 2543	แสดงดูเอ็ท ฟลู้ทและกีตาร์ งาน Spring Concert ณ Zoltán Kodály Pedagogical Institute of Music ประเทศฮังการี
พ.ศ. 2544	คอนเสิร์ตไหมไทย บทเพลงจากสองฟากฝั่งเจ้าพระยา ป้อมพระสุเมรุ
พ.ศ. 2545	คอนเสิร์ตไหมไทย ทิพยดนตรีที่กรุงเก่า วัดไชยวัฒนาราม พระนครศรีอยุธยา
พ.ศ. 2546	แสดงกีตาร์ ขับร้อง และขับร้องประสานเสียง คอนเสิร์ต Voice of Life หอประชุม Trinity กรุงเทพมหานคร
พ.ศ. 2547	คอนเสิร์ต Les Voix du Siam หอแสดงมิโนทอร์ เมืองว็องโดม ประเทศฝรั่งเศส
พ.ศ. 2547	คอนเสิร์ตไหมไทย นิราศบางกอก หอประชุมใหญ่ ศูนย์วัฒนธรรมแห่งประเทศไทย
พ.ศ. 2547	คอนเสิร์ต The Sound of Siam หอแสดงฮิบิยะ กรุงโตเกียว ประเทศญี่ปุ่น
พ.ศ. 2548	กาชาดคอนเสิร์ตครั้งที่ 33 หอประชุมใหญ่ ศูนย์วัฒนธรรมแห่งประเทศไทย
พ.ศ. 2550	คอนเสิร์ต 25 ปี มนต์เพลงคาราบาว อิมแพ็ค อารีน่า เมืองทองธานี
พ.ศ. 2552	คอนเสิร์ต รื่นฤดี ร่วมกับวงบางกอกซิมโฟนีออร์เคสตร้า หอประชุมใหญ่ ศูนย์วัฒนธรรมแห่งประเทศไทย
พ.ศ. 2553 คอนเสิร์ต ไหมไทยคอนเสิร์ต หอประชุมเล็ก ศูนย์วัฒนธรรมแห่งประเทศไทย
พ.ศ. 2554 คอนเสิร์ต BSO บรรเลงเพลงสุนทราภรณ์ หอประชุมใหญ่ ศูนย์วัฒนธรรมแห่งประเทศไทย
พ.ศ. 2555	คอนเสิร์ตไหมไทย ดวงหทัยแห่งความรัก สวนนาคราภิรมย์ กรุงเทพมหานคร
พ.ศ. 2555	คอนเสิร์ต BSO บรรเลงเพลงสุนทราภรณ์ หอประชุมใหญ่ ศูนย์วัฒนธรรมแห่งประเทศไทย
พ.ศ. 2556	คอนเสิร์ต ไหมไทยราชินี หอประชุมใหญ่ ศูนย์วัฒนธรรมแห่งประเทศไทย
พ.ศ. 2557 คอนเสิร์ต สายน้ำกับความรัก หอประชุมเล็ก ศูนย์วัฒนธรรมแห่งประเทศไทย
พ.ศ. 2558 คอนเสิร์ต On Wings of Songs หอประชุมเล็ก ศูนย์วัฒนธรรมแห่งประเทศไทย
พ.ศ. 2561 คอนเสิร์ต ตามเพลงไหมไทย หอศิลปวัฒนธรรมแห่งกรุงเทพมหานคร
พ.ศ. 2562 คอนเสิร์ต ไหมไทยแนะนำเพลงคลาสสิก หอประชุมเล็ก ศูนย์วัฒนธรรมแห่งประเทศไทย
ผลงานบันทึกเสียง

พ.ศ. 2532 เพลง เงาไม้ และ สายธารสู่ดวงดาว อัลบั้ม ไหมไทย ๔ เงาไม้
พ.ศ. 2532	บรรเลงกีตาร์เพลง สายธารสู่ดวงดาว อัลบั้ม A Stream Towards a Star
พ.ศ. 2533	อัลบั้ม ไหมไทย ปักษ์ใต้บ้านเรา
พ.ศ. 2534	อัลบั้มเดี่ยว ไหมไทย รังสรรค์วันสวย สังกัด สกายแทร็ค
พ.ศ. 2535	อัลบั้ม ไหมไทย ผลิใบ ร่วมกับ ทวีพร เต็งประทีป สังกัด สกายแทร็ค
พ.ศ. 2536	อัลบั้มนิทานเพลง หยั่งรากฝากใบ โดย มูลนิธิเด็ก
พ.ศ. 2538	เพลง ร่มจามจุรี อัลบั้ม น้ำใจ น้องพี่ สีชมพู
พ.ศ. 2539	เพลง นิทานหิ่งห้อย อัลบั้ม คนอื่นอีกมากมาย สังกัด เทโร มิวสิค
พ.ศ. 2540	เพลง ที่แห่งใหม่ ประกอบละคร มุกมังกร สังกัด เจเอสแอล
พ.ศ. 2544	เพลง เพลงราตรี และ หวนคำนึง อัลบั้ม เพลงบางกอก สังกัด สองสมิต
พ.ศ. 2545	เพลง ศรัทธาฤาเหตุผล ประกอบภาพยนตร์เรื่อง 15 ค่ำเดือน 11 สังกัด จีเอ็มเอ็ม แกรมมี่
พ.ศ. 2548	อัลบั้มเดี่ยว เมื่อดอกซากุระบาน สังกัด สองสมิต มีเพลงเด่นคือ ฉันจะฝันถึงเธอ ภายหลังนำมาใช้ประกอบละครช่อง 3 เรื่อง คุณชายรัชชานนท์ และภาพยนตร์สารคดี เรื่อง ปู่สมบูรณ์ ได้รับการเสนอชื่อเข้าชิงรางวัล สีสันอะวอร์ด สาขาศิลปินหญิงยอดเยี่ยม
พ.ศ. 2549	เพลง แว่วสายลม และ รำพัน อัลบั้ม เสียงใบไผ่ สังกัด สองสมิต
พ.ศ. 2550 เพลง ถามหาความรัก อัลบั้ม 25 ปี มนต์เพลงคาราบาว สังกัด วอร์นเนอร์ มิวสิก ไทยแลนด์ ได้รับรางวัลชมเชย ขับร้องเพลงดีเด่นด้านภาษาไทย (เพชรในเพลง) ประเภทผู้ขับร้องเพลงไทยสากลหญิง เนื่องในวันภาษาไทยแห่งชาติ พ.ศ. 2551
พ.ศ. 2552	เพลง ดอกไม้ และ สาส์นรัก อัลบั้ม ไหมไทย รื่นฤดี
พ.ศ. 2553	เพลง เสน่หา และ หาก อัลบั้ม ไหมไทย เสน่หา สังกัด สองสมิต
พ.ศ. 2554	เพลง ยามร้าง ฝากหมอน และ ศกุนตลา อัลบั้ม BSO บรรเลงเพลงสุนทราภรณ์
พ.ศ. 2554	อัลบั้มเดี่ยว ภาพรัก สังกัด สองสมิต ได้รับรางวัลคมชัดลึก อวอร์ด ครั้งที่ 10 สาขาศิลปินหญิงเดี่ยวยอดเยี่ยมประจำปี 2555
พ.ศ. 2555	อัลบั้มเดี่ยว เพลงโปรด (รวมเพลงประทับใจ) สังกัด สองสมิต
พ.ศ. 2555	เพลง ล่องแม่ปิง อัลบั้ม ไหมไทย ลำนำแห่งขุนเขา รำลึกจรัล มโนเพ็ชร สังกัด สองสมิต
พ.ศ. 2557	อัลบั้มเดี่ยว เคียงขวัญ สังกัด สองสมิต ได้รับการเสนอชื่อเข้าชิงรางวัล สีสันอะวอร์ด สาขาศิลปินหญิงยอดเยี่ยม
พ.ศ. 2559	อัลบั้มเดี่ยว คิดถึงเธอ สังกัด เฮละโล ได้รับการเสนอชื่อเข้าชิงรางวัล สีสันอะวอร์ด สาขาศิลปินหญิงยอดเยี่ยม
พ.ศ. 2561	เพลง จามจุรีประดับใจ อัลบั้ม วงซิมโฟนีออร์เคสตราแห่งจุฬาลงกรณ์มหาวิทยาลัย บรรเลงเพลงจุฬาฯ
พ.ศ. 2563	เพลง กลิ่นจัน อัลบั้ม The Memoirs of Silpakorn’s Anthem for Corrado Feroci ศิลปากร...คีตธร รฦก โดยสมาคมศิษย์เก่า มหาวิทยาลัยศิลปากร
พ.ศ. 2565	เพลง น่าน เนิบเนิบ อัลบั้ม ไหมไทย-นั่งเล่น รักใหญ่กว่าโลกทั้งใบ โซนิค เรคอร์ด
พ.ศ. 2565	เพลง อาทิตย์รำพัน จันทร์รำพึง ประกอบละครช่อง 3 HD เรื่อง ลายกินรี
แหล่งข้อมูลอื่น

Facebook Official Page: Supatra Indrabhakti Korad
YouTube Official Channel: Supatra Indrabhakti Korad
สเตรตัส

เมฆสเตรตัส
สเตรตัส (อังกฤษ: stratus) เป็นเมฆสีเทาไม่มีรูปร่างแน่นอน แผ่ขยายปกคลุมทั่วท้องฟ้าและบดบังแสงอาทิตย์ ได้ชื่อมาจากภาษาละติน stratus ที่แปลว่า เป็นชั้น สเตรตัสมีอักษรย่อคือ St และสัญลักษณ์
สเตรตัสเป็นหนึ่งในเมฆระดับต่ำร่วมกับคิวมูโลนิมบัส คิวมูลัสและสเตรโตคิวมูลัส ก่อตัวในชั้นโทรโพสเฟียร์ที่ระดับพื้นโลกจนถึง 1,200 ฟุต (400 เมตร) เกิดจากไอน้ำในอากาศอุ่นพบกับอากาศที่เย็นกว่าบริเวณพื้นดิน ทำให้เกิดการควบแน่นกลายเป็นก้อนเมฆ สเตรตัสสามารถจำแนกเป็นเมฆย่อยได้สองชนิด ได้แก่ สเตรตัส เนบูโลซัส (stratus nebulosus) เป็นเมฆสเตรตัสที่พบได้บ่อยที่สุด ก่อให้เกิดฝนละออง แต่เป็นสัญญาณของสภาพอากาศที่เสถียร และสเตรตัส แฟรกตัส (stratus fractus) เป็นเมฆที่มีลักษณะขาดวิ่นเนื่องจากแยกตัวจากเมฆสเตรตัสหลัก มักก่อตัวใต้เมฆฝน เช่น นิมโบสเตรตัสหรือคิวมูโลนิมบัส
สเตรตัสมีลักษณะคล้ายหมอก ซึ่งเกิดจากการควบแน่นของไอน้ำในอากาศแล้วลอยต่ำในระดับต่ำ ทำให้บางครั้งถือว่าสองปรากฏการณ์นี้เป็นปรากฏการณ์เดียวกัน แต่ต่างกันที่ระดับความสูง กล่าวคือ สเตรตัสก่อตัวเหนือระดับพื้นดินหลายร้อยเมตร ในขณะที่หมอกก่อตัวระดับเดียวกับพื้นดิน สเตรตัสก่อให้เกิดฝนหรือหิมะตกปรอย ๆ แต่หากที่พื้นดินมีความชื้นสะสม สเตรตัสอาจกลายสภาพเป็นนิมโบสเตรตัส เมฆฝนที่ไม่ก่อให้เกิดพายุฟ้าคะนอง
สุสานของจักรวรรดิ

Remnants of an Army แสดงภาพการล่าถอยของอังกฤษ การแสดงภาพมักมีส่วนเกี่ยวข้องกับสมญานามนี้
สุสานของจักรวรรดิ (อังกฤษ: Graveyard of Empires) เป็นสมญานามที่มีส่วนเกี่ยวข้องกับประเทศอัฟกานิสถาน ซึ่งมีต้นกำเนิดจากแนวโน้มทางประวัติศาสตร์ที่ถูกกล่าวหาว่าอำนาจต่างชาติมักประสบความล้มเหลวในการรุกรานอัฟกานิสถาน ยังไม่เป็นที่กระจ่างว่าใครเป็นผู้คิดค้นคำนี้ และก็ยังมีการโต้แย้งความถูกต้องทางประวัติศาสตร์
ภูมิหลัง

ข้อมูลเพิ่มเติม: การรุกรานอัฟกานิสถาน, เดอะเกรตเกม, และ การรุกของตอลิบาน พ.ศ. 2564
ในประวัติศาสตร์อัฟกานิสถาน มีอภิมหาอำนาจบางส่วนพยายามยึดครองอัฟกานิสถานโดยไม่รักษากฎเกณฑ์ที่มั่นคงถาวร ตัวอย่างในปัจจุบันได้แก่จักรวรรดิบริติชในช่วงสงครามอังกฤษ-อัฟกานิสถานครั้งที่หนึ่งและครั้งที่สาม (ค.ศ. 1839–1842, 1919) สหภาพโซเวียตในสงครามโซเวียต–อัฟกานิสถาน (ค.ศ. 1979–1989) และสหรัฐในสงครามในอัฟกานิสถาน (ค.ศ. 2001–2021) บางส่วนกล่าวถึงจักรวรรดิในอดีต เช่นเปอร์เซีย, กรีก, อาหรับ, เติร์ก และมองโกล ความยากลำบากในการรุกรานอัฟกานิสถานเกิดจากความชุกของสิ่งก่อสร้างคล้ายป้อม, ทะเลทราย, พื้นที่ภูเขาของประเทศ, ฤดูหนาวรุนแรง และ"ความจงรักภักดีของตระกูลที่เข้มแข็ง"
การใช้งาน

Thomas Barfield ได้กล่าวถึงเรื่องเล่าอัฟกานิสถานในฐานะชาติที่ไม่สามารถพิชิตได้ถูกใช้โดยผู้คนในประเทศเพื่อขัดขวางผู้บุกรุก ในเดือนตุลาคม ค.ศ. 2001 เป็นช่วงที่สหรัฐโจมตีอัฟกานิสถาน มุฮัมมัด อุมัร ผู้นำกลุ่มตอลิบานในตอนนั้น ขมขู่สหรัฐว่าจะมีชะตาเดียวกันกับจักรวรรดิบริติชและสหภาพโซเวียต โจ ไบเดิน ประธานาธิบดีสหรัฐ กล่างถึงสมญานามขณะแถลงต่อสาธารณะหลังการยึดกรุงคาบูล ค.ศ. 2021 ไว้เป็นหลักฐานว่ากองทัพสหรัฐไม่มีความมุ่งมั่นในการตั้งฐานทัพในสาธารณรัฐอิสลามอัฟกานิสถานอีกต่อไป
คำวิจารณ์

ร็อด นอร์ดแลนด์ (Rod Nordland) ผู้สื่อข่าวต่างประเทศกล่าวว่า "ในความเป็นจริง ไม่มีจักรวรรดิที่ยิ่งใหญ่ใด ๆ สิ้นสุดลงเพราะอัฟกานิสถานอย่างเดียว" Patrick Porter วิทยากรจากวิทยาลัยเสนาธิการและการบริการร่วมกล่าวถึงสิ่งนี้ว่า "เป็นการคาดคะเนที่ผิดพลาดจากสิ่งที่เป็นจริง -- ซึ่งมีความยากทั้งเชิงยุทธวิธีและกลยุทธ์"
Barfield กล่าวว่า "เป็นเวลา 2,500 ปีที่อัฟกานิสถานตกเป็นของจักรวรรดิอื่น นับตั้งแต่จักรวรรดิเปอร์เซียในศตวรรษที่ 5 ก่อนคริสต์ศักราช" หลังจากนั้น อเล็กซานเดอร์มหาราชและผู้สืบทอดของเขาปกครองอัฟกานิสถานเป็นเวลา 200 ปี ทั้งมองโกล, ตีมูร์ และจักรพรรดิบาบูร์แห่งจักรวรรดิโมกุลก็ใช้อัฟกานิสถานเป็นฐานในการขยายอาณาจักรของตน จักรวรรดิบริติชไม่ได้ถูกทำลายหลังสงครามอังกฤษ-อัฟกานิสถานครั้งที่สาม และอังกฤษก็ประสบความสำเร็จในสงครามอังกฤษ-อัฟกานิสถานครั้งที่สอง การล่มสลายของจักรวรรดิบริติชมักมีสาเหตุมาจากสงครามโลกครั้งที่สอง ในขณะที่สงครามโซเวียต–อัฟกานิสถานเป็นปัจจัยหลักในการล่มสลายของสหภาพโซเวียต การต่อต้านในอัฟกานิสถานสามารถทำได้ด้วยความช่วยเหลือจากสหรัฐ, อังกฤษ, ปากีสถาน และซาอุดีอาระเบียเท่านั้น นอกจากนี้ ก็ยังมีเหตุผลที่เชื่อว่า ถึงไม่ร่วมศึกสหภาพโซเวียตก็ยังล่มสลายอยู่ดี ถึงกระนั้น เนื้อเรื่องนี้ยังคงอนุญาตให้มีการอ้างเหตุผลโดยอาศัยแนวเทียบและข้ออ้าง"ประวัติศาสตร์ซ้ำรอย" ซึ่งเป็นที่นิยมในหมู่นักเขียนและบัณฑิต
บรรณานุกรม

Barfield, Thomas (2012). Afghanistan: A Cultural and Political History. Princeton University Press. ISBN 978-0-691-15441-1.
สเตรโตคิวมูลัส

ภาพถ่ายทางอากาศของเมฆสเตรโตคิวมูลัส
สเตรโตคิวมูลัส (อังกฤษ: stratocumulus) เป็นเมฆลักษณะทรงกลมขนาดใหญ่ มีสีขาวจนถึงสีเทา ได้ชื่อมาจากภาษาละติน stratus แปลว่า เป็นชั้นและ cumulus แปลว่า เป็นกองสุมกัน สเตรโตคิวมูลัสมีอักษรย่อคือ Sc และสัญลักษณ์
สเตรโตคิวมูลัสเป็นหนึ่งในเมฆระดับต่ำ ร่วมกับคิวมูโลนิมบัส คิวมูลัสและสเตรตัส โดยทั่วไปก่อตัวที่ชั้นโทรโพสเฟียร์ ที่ระดับความสูงต่ำกว่า 6,500 ฟุต (2,000 เมตร) เกิดจากการพาความร้อนเนื่องมาจากกระแสลมแปรปรวนที่ยกตัวสูงขึ้น แต่ไม่สามารถพัฒนาในแนวตั้งได้เพราะอากาศด้านบนแห้งและเสถียรกว่า ลักษณะเป็นชั้นของสเตรโตคิวมูลัสเกิดจากการผันผวนของอากาศ ส่วนลักษณะเป็นกองเกิดจากการพาความร้อนที่เกิดขึ้น สเตรโตคิวมูลัสเป็นเมฆที่ช่วยสะท้อนแสงอาทิตย์ โดยสามารถสะท้อนแสงอาทิตย์ได้ราว 2 ใน 3 ของแสงอาทิตย์ที่ส่องกระทบในทะเล สเตรโตคิวมูลัสเป็นเมฆที่พบได้ในทุกสภาพอากาศและไม่ก่อให้เกิดฝนตก อย่างไรก็ตาม อาจก่อให้เกิดฝนละอองหรือหิมะตกปรอย ๆ
สเตรโตคิวมูลัสมีลักษณะคล้ายเมฆอัลโตคิวมูลัส แต่มีขนาดใหญ่กว่าและบางครั้งมีสีเข้มกว่า สเตรโตคิวมูลัสเป็นเมฆที่มักก่อให้เกิดปรากฏการณ์รังสีครีพัสคิวลาร์ ซึ่งเกิดจากแสงอาทิตย์ถูกเมฆบดบังทำให้เกิดเป็นลำแสงพุ่งผ่านช่องว่างของเมฆ และโคโรนา หรือวงแหวนสีรุ้งที่เกิดจากแสงจันทร์ในเวลากลางคืน